
שבט תש"ע
ינואר 2010 

מכרז פומבי 07/2010
לאספקת דגלים למחלקת טקסים ואורחים רשמיים של משרד החוץ
משרד החוץ (להלן המשרד) מבקש לקבל הצעות מגופים העוסקים באספקת דגלים וציוד נלווה, לצורך רכישה ו/או השכרה של דגלי מדינות זרות בעת ביקורי אורחים רשמיים מחו"ל ולצורך רכישת דגלי לאום.
להלן תנאי הסף להשתתפות במכרז:
1. צירוף אישור מפקיד מורשה, מרואה חשבון או מיועץ מס, או העתק ממנו, המעיד כי המציע מנהל פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו - 1976;
2. צירוף ערבות בנקאית על סך 10,000 ₪ בתוקף עד 01.01.2011 לפי הנוסח המצורף למסמכי המכרז. לחילופין ניתן לצרף המחאה בנקאית על סך 10,000 ₪ לפקודת משרד החוץ. 

3. צירוף פרופיל מקצועי של המציע ופרטי פעילותו באספקת דגלים לגופים, אירועים וטקסים שונים. יש להציג ניסיון בתחום זה שהחל מיום 01.01.2006 לכל הפחות (מציע שהחל לפעול לאחר 01.01.2006 הצעתו תפסל על הסף). 
4. צירוף מסמכי המכרז להצעה, כשהם חתומים במקומות הדרושים. יש לחתום חתימה מלאה ומחייבת בסוף החוזה. בכל עמוד שלא מצוין בו מקום לחתימה יש לחתום בתחתית העמוד.
צירוף המסמכים כמפורט בסעיפים א'-ד' לעיל בבחינת תנאי סף להשתתפות במכרז. 
את תמצית מסמכי המכרז ניתן לקבל דרך אתר האינטרנט של המשרד בעברית בכתובת www.mfa.gov.il/MFAHeb (מידע כללי – מידע מודעות ומכרזים). מציע המעוניין לקבל את מסמכי המכרז במלואם נדרש לשלוח טופס הרשמה לפקס מס' 5303407 – 02 (ולציין פרטי המציע, טלפון, טלפון נייד, כתובת דוא"ל). לאחר שהמציע ישלח את טופס ההרשמה למספר הפקס הנ"ל, יועבר אליו הנוסח המלא של מסמכי המכרז בדוא"ל (ללא תשלום). לא ניתן לקבל את מסמכי המכרז ללא שליחת טופס ההרשמה כאמור לעיל. ההרשמה למכרז נדרשת בין היתר כדי לאפשר למשרד לשלוח למציעים שנרשמו עדכונים, הבהרות ומענה לשאלות. 

את ההצעה בצירוף כל המסמכים הדרושים, יש להגיש בשני עותקים זהים שיסומנו כמקור והעתק במעטפה סגורה, שלא תשא עליה סימני זיהוי כלשהם, שעליה ייכתב "מכרז פומבי 07/2010 – אספקת דגלים למחלקת טקס ואורחים רשמיים של משרד החוץ".
על המעטפה להגיע לתיבת המכרזים המוצבת בכניסה לשער הדואר הדיפלומטי של המשרד רחוב בנק ישראל 5 בקרית הממשלה בירושלים, לא יאוחר מיום רביעי 17 פברואר 2010 בשעה 12:00. 
האחריות על הכנסת המעטפה לתוך תיבת המכרזים חלה על המציע ועל המציע בלבד. מעטפה שלא תימצא בתיבת המכרזים במועד ובשעה הנקובים לעיל לא תובא בחשבון. לא תתקבל כל טענה מצד מציע שהצעתו לא תימצא במועד הנ"ל בתוך תיבת המכרזים.

המשרד רשאי שלא לקבל כל הצעה שהיא ו/או לבטל את המכרז וכן לנהל מו"מ עם מציעים שהצעותיהם תמצאנה מתאימות. 

בדבר פרטים נוספים ושאלות ניתן לפנות בכתב בלבד למר שלמה כהן מנהל מחלקת מינהל ותקציב חטיבת טקס מאו"ר למספר הפקס הנ"ל. פניות שיגיעו בשבוע שלפני המועד האחרון להגשת ההצעות לא יענו. 
הפרטים המתוארים בהודעה זו הינם תמציתיים וכלליים וההוראות המופיעות במסמכי המכרז עצמם הן אלה שתחייבנה את המשרד ואת המציע. 

